Ronald Welch

Ronald Welch var forfatterpsevdonymet til Ronald Oliver Felton (født 14. desember 1909 i West Glamorgan, død 5. februar 1982). Han var en britisk (walisisk) lærer og barnebokforfatter, best kjent for sine tolv historiske ungdomsromaner om Carey-slekten. Den første av bøkene, Knight Crusader, mottok Carnegie Medal in Literature i carnegiegreenaway.org.uk Ronald Welch .

 Liv 
Felton var utdannet lærer og underviste i historie ved Bedford Modern School da krigen brøt ut i 1940. Han ble løytnant i Welch Regiment i 1940, og tjenestegjorde her gjennom hele krigen, til slutt med majors grad. Senere ble han lærer og rektor ved Okehampton Grammar School, og tok sitt forfatternavn fra regimentet han hadde tjenestegjort i.Bear Alley: Ronald Welch

 Bøker 
Han debuterte som forfatter med The Black Car Mystery (1950), og innledet i 1954 serien om Carey-slekten med Knight Crusader. I denne serien, som utkom med 12 bind fra 1954 til 1972, skildrer den valisiske jarleslekten gjennom ulike krigerske faser av historien, fra det tredje korstoget (1189–1192) til første verdenskrig (1914–1918)collectingbooksandmagazines.com. Den fiktive slekten bor på Llansteffan Castle i Carmarthenshire, og serien har fått anerkjennelse for sin nøyaktighet i skildringen av militær historie.Peter Hollindale og Zena Sutherland. «Internationalism, Fantasy, and Realism (1945–1970)». I: Children’s Literature, an illustrated history. Edited by Peter Hunt. Oxford University Press, 1995. ISBN 0-19-212320-3 

Han er ikke oversatt til norsk.

 Referanser 

Kategori:Britiske barnebokforfattere
Kategori:Carnegie Medal in Literature
Kategori:Personer fra Neath Port Talbot
Kategori:Fødsler i 1909
Kategori:Dødsfall i 1982